***NÓRÁP ÖNKORMÁNYZAT***

***KÉPVISELŐ-TESTÜLETE***

***8591 Nóráp Kossuth utca 48.***

***Szám***: Pk 77-8/2022.

***Jegyzőkönyv***

***Készült***: Nóráp Község Önkormányzat képviselő-testületének 2022. augusztus 8-án 18.30 órakor megtartott nyilvános testületi üléséről.

***Az ülés helye:*** Polgármesteri Hivatal

Nóráp Kossuth utca 48.

***Jelen vannak***: Antalné Ihász Mária polgármester

Horváth József alpolgármester

Kereszt Roland képviselő

Tóth Orsolya képviselő

Trombitás Ádám képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

(jelenléti ív a jkv. 1. melléklete)

**Antalné Ihász Mária polgármester** köszöntötte a képviselőket, Megállapította, hogy az 5 fő képviselőből 4 fő megjelent, az ülés határozatképes, azt megnyitotta.

Javasolta az alábbi napirend elfogadását, a kiküldött meghívóban foglaltaknak megfelelően.

(meghívó a jkv. 2. melléklete)

**Napirend**

1. Zárszámadási rendeletek hatályon kívül helyezése
2. Szociális tüzifa támogatási igény benyújtásáról döntés
3. Beiskolázási támogatások
4. Intézményi étkezési térítési díj emelés
5. Pápakovácsi, Kup, Nóráp, Ganna, Döbrönte, Bakonypölöske községek összevont településrendezési terv tartalmának meghatározása
6. Vegyes ügyek

**Napirend tárgyalása:**

1. **1.) Zárszámadási rendeletek hatályon kívül helyezése**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirend anyagát a képviselők a meghívóval együtt kézhez kapták. (jkv. 3. melléklete) Javasolta a rendelet-tervezet elfogadását.

A képviselők a javaslattal egyetértettek. A polgármester kérte a képviselőket a szavazásra:

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Nóráp község Önkormányzat Képviselő-testületének 4/2022. (VIII.16.) önkormányzati rendelete**

**Az egyes önkormányzati rendeletek deregulációs célú hatályon kívül helyezéséről**

(rendelet a jkv. 4. melléklete)

1. **2.) Szociális tüzifa támogatási igény benyújtásáról döntés**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a képviselők a napirend anyagát (előterjesztés, határozati javaslat, pályázati kiírás) meghívóval együtt kézhez kapták. (jkv. 5. melléklete) Javasolta a 12 m2 fa igénylését.

A képviselők egyetértettek a javaslattal, a polgármester kérte a képviselőket a szavazásra:

Nóráp község Önkormányzat képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

1. **29/2022. (VIII.8.) KT határozat**
2. Nóráp Község Önkormányzat Képviselő-testülete a belügyminiszter által Magyarország 2022. évi központi költségvetéséről szóló 2021. évi XC. törvény 3. melléklet 2.2.1. pont alapján a települési önkormányzatok szociális célú tüzelőanyag vásárláshoz kapcsolódó támogatása jogcím szerint kiírt pályázatra pályázatot nyújt be, 12 m3 tűzifa beszerzésére.

A pályázathoz szükséges önrész – 15.240 Ft, az önkormányzat 2022. évi költségvetésében rendelkezésre áll.

Az Önkormányzat vállalja, hogy a szociális tüzifa támogatásban részesülőktől semmilyen ellenszolgáltatást nem kér.

Az Önkormányzat képviselő-testülete vállalja, hogy a tűzifa elosztására helyi rendeletet alkot, mely legkésőbb a tűzifa vásárlást követő 10. napon belül hatályba lép.

A képviselő-testület utasítja a jegyzőt a pályázat benyújtására.

**Határidő**: 2022. augusztus 31.

**Felelős:** jegyző

1. **3.) Beiskolázási támogatások**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy a napirendi javaslatot a képviselők a meghivóval együtt kézhez kapták. (jkv. 6. melléklete) Kérte a véleményeket.

**Tóth Orsolya képviselő** javasolta, hogy figyelembe véve az áremelkedéseket, emeljenek a támogatási összegeken akárcsak 2.000 Ft-ot is.

**Horváth József alpolgármester és Kereszt Roland képviselő** is egyetértett a javaslattal.

**Antalné Ihász Mária polgármester** véleménye szerint az óvodásokat nem érinti jelentősen az áremelés, ezért inkább az iskolások támogatását emeljék.

A képviselők az iskolai támogatás 2.000 Ft-tal történő emelésében egyeztek meg.

**Antalné Ihász Mária polgármester** kérte a képviselőket a szavazásra: az óvodások részére 13.000 Ft, az általános-közép iskolások, illetve főiskola, egyetem nappali tagozatosai részére 22.000 Ft támogatást állapítanak meg, a határozati javaslat többi része nem változott az előterjesztéshez képest:

A képviselők egyetértettek a javaslattal.

Nóráp község Önkormányzat Képviselő-testülete 4 igen szavazattal – ellenszavazat és tartózkodás nélkül - az alábbi határozatot hozta:

**30/2022. (VIII. 8.) KT határozat**

Nóráp község Önkormányzat Képviselő-testülete az egyes szociális ellátások helyi szabályairól szóló 4/2021.(V.31.) önkormányzati rendelet 12. § -a szerint beiskolázási támogatást nyújt gyermekenként - óvodások után 13.000 Ft, általános, középiskolások, illetve főiskola, egyetem nappali tagozatán tanulók részére (főiskola, egyetemi hallgató esetén maximum 25 éves korig) 22.000 Ft összegben.

16 év felett a kifizetéshez iskolalátogatási igazolás is szükséges.

Utasítja a képviselő-testület a polgármestert, hogy a gyermekes családokat a döntésről tájékoztassa és a támogatások kifizetéséről gondoskodjon.

**Határidő:** 2022**.** október 31.

**Felelős**: polgármester

1. **4.) Intézményi étkezési térítési díj emelése**
2. **Előadó: Antalné Ihász Mária polgármester**

**Antalné Ihász Mária polgármester** megállapította, hogy az étkezési dij emelési kérelmet a képviselők a meghívóval együtt kézhez kapták (jkv. 7. melléklet) . Javasolta az áremelés elfogadását.

A képviselők egyetértettek a javaslattal, a polgármester kérte a szavazást.

Nóráp Önkormányzat Képviselő-testülete 4 igen szavazattal – ellenszavazat és tartózkodás nélkül - az alábbi határozatot hozta:

**31/2022. (VIII. 8.) KT határozat**

Nóráp község Önkormányzat Képviselő-testülete Sándor és Sándor Kft (Pápa Árok u. 20.) intézményi étkezési térítési díj emelési kérelmét elfogadja, s a javaslatban megadott árakkal egyetért:

2022. szeptember 1-től a térítési díjak:

óvodai étkezés (tízórai, ebéd, uzsonna) bruttó 1.302,80 Ft, általános iskolai étkezés (tízóra, ebéd, uzsonna bruttó 1.5.74,10 Ft, szociális étkezők –ebéd: bruttó 1.000 Ft.

1. **5.) Pápakovácsi, Kup, Nóráp, Ganna, Döbrönte, Bakonypölöske községek összevont településrendezési terv tartalmának meghatározása**

**Előadó: Antalné Ihász Mária polgármester**

**Antalné Ihász Mária polgármester** megállapította, hogy az előterjesztés anyagát a képviselők a meghívóval együtt kézhez kapták. (jkv. 8. melléklet)

Kérte a véleményeket, javasolta az elfogadást.

Nóráp község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi határozatot hozta:

1. **32/2022. (VIII.8.) KT határozat**

Nóráp község Önkormányzat képviselő-testülete a Bakonypölöske, Döbrönte, Ganna, Kup, Nóráp, Pápakovácsi összevont településrendezési terv készítésével kapcsolatos a Pro Arch. Építész Stúdió által készített összevont településrendezési terv tartalmára vonatkozóan Mezei László főépítész javaslatát elfogadja, az összevont településrendezési terv tartalmának meghatározására vonatkozó feljegyzést jóváhagyja.

**6.) Vegyes ügyek**

**a.) Támogatás rendezvényhez**

**Előadó: Antalné Ihász Mária polgármester**

**Antalné Ihász Mária polgármester** javasolta, hogy a 2022. augusztus 27-én tartandó Fogathajtó meghívásos lovasedzés programját - a rendezvényt a Nórápi Értékmegőrző és Tollfosztó Egyesület szervezi - 25.000 Ft-tal támogassák.

A képviselők a javaslattal egyetértettek.

Nóráp község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi határozatot hozta:

1. **33/2022. (VIII.8.) KT határozat**

Nóráp község Önkormányzat képviselő-testülete a 2022. augusztus 27-i Fogathajtó Meghívásos Szabadedzés programját 25.000 Ft-tal támogatja.

A napirendeket követően a képviselők megbeszélték a 2022. augusztus 19-i nyár végi családi piknik programját, melyet szintén a Nórápi Értékmegőrző és Tollfosztó Egyesület szervez.

Több hozzászólás nem volt, a polgármester a képviselő-testület nyilvános ülését 19.30 órakor bezárta, zárt ülésen folytatták a munkát.

K.m.f.

Antalné Ihász Mária Kissné Szántó Mária

polgármester jegyző